open-index/open-wikipedia-markdown huggingface dataset:
Bad Mitterndorf

**Bad Mitterndorf** er en by i Østerrike. Det populære vintersportsstedet ligger i Salzkammergut mellom Salzburg og Graz. Bad Mitterndorf huser et internasjonalt kjent spasenter og termalbad, et utendørs svømmebasseng, samt andre helsefasiliteter og kaféer. Byen er også kjent for sin skiflygingsbakke. 

## Personer fra Bad Mitterndorf
* Johann Fortschegger (1743–1827), billedhugger som bodde i Mitterndorf mellom 1765 og 1807.
* Franz Xaver Neuper (født 1796 i Mitterndorf, død 1866), medlem av Steiermarks parlament i 1848.
* Hans Fraungruber (1863–1933), forfatter
* Leo Gasperl (1912–1997), skiløper
* Benedikt Schlömicher (1930–2005), 66. abbed av Admont benediktinerkloster
* Gilbert O'Sullivan (født 1946), sanger
* Hubert Neuper (født 1960), skihopper
* Karolina Strassmayer (født 1971), musiker
* Wolfgang Loitzl (født 1980), skihopper
* Marco Pichlmayer (født 1987), kombinertløper
* Tom Neuwirth alias Conchita Wurst (født 1988), sanger og dragartist, vinner av Eurovision Song Contest 2014

## Referanser


## Eksterne lenker
*
Aulielva

**Aulielva** er ei elv i Tønsberg kommune i Vestfold. Den dannes av samløpet mellom Merkedamselva og Storelva et par kilometer nord for Sem, og renner deretter i sørøstlig retning. Elva bryter gjennom raet ved gården Auli. Nordvest for Tønsberg renner elva ut i sjøen, innerst i Byfjorden, ved Ilene naturreservat. Aulielva er  lang.

Elva har rikelig med stor sjøørret og moderate mengder smålaks. Fra 1980-åra har det vært bever i og ved Aulielva.

## Uttale
*Aulielva* uttales lokalt med to tykke l-er og to æ-lyder – *æv*'l**iæ**l*'va* – og ordet er en morsom språktest for ferdigheten til å lage lyden tykk L. ()

## Aulivassdraget

Aulivassdraget drenerer store deler av kommunene Holmestrand, Sandefjord og Tønsberg. Vassdraget er Vestfolds nest største med et nedbørfelt på  og en middelvannføring ved munningen på . Regnet fra Storelvas kilder vest for Holmsvannet er vassdragets totale lengde 41,8 kilometer.

Lista under inneholder de største elvene i vassdraget. Hver linje inneholder elvas navn og hvor den munner ut. Sideelver er innrykket i forhold til hovedelva. Sideelver er listet i den rekkefølge de munner ut i hovedelva, regnet fra munningen til kilden.
*Aulielva – i Byfjorden fra nordvest, ved Jarlsberg travbane
**Merkedamselva – 3 km nord for Sem, fra sørvest
**Storelva – 3 km nord for Sem, fra nord
***Vesleelva – 1 km sørvest for Bjune, fra øst. 
****Bjunebekken – ved Bjune, heter nordover langs elveløpet i Våle og Botne: Dalselva, Verpelva, Grytnesbekken, Hagaelva, Rostadelva, Mofjellbekken og Fossbekken. I norrønt kan navnet på hele dette elveløpet ha vært Gryta.
****Rastadelva (Tveitelva) – ved Bjune, fra øst.
*****Flårbekken – ved Undrum, har sitt utspring ved Askim på Nykirke, og kalles Kjærranbekken og Fossølabekken før Flår.
****Sagbekken – ved Bjune, fra nordøst.
***Ramneselva – 2 km sør for Revetal, fra vest
***Vesleelva – 2 km nord for Revetal, fra øst

## Fiske
Aulielva tilbyr flere gode fiskemuligheter og elven inneholder mange spennende arter. Noen av fiskeartene som lever i elven er blant annet gjedde, abbor, ål, ørret, sjøørret og laks.

## Se også
* Liste over elver i Vestfold

## Referanser




## Eksterne lenker
* Se video fra Kulturnett Vestfold
Magnet (album)

***Magnet*** er det andre albumet til Subgud, utgitt i 1998.

## Sporliste
# «Bubka» (5:03)
# «Mentalika» (4:46)
# «Bardo» (5:24)
# «Gekkoblaster» (5:03)
# «Magnet» (4:35)
# «Teknisk Museum II» (4:29)
# «Kafétisj» (6:07)
# «Tenochtitlán» (4:20)
# «Time Maskin» (5:30)
Museum (album)

***Museum*** er debutalbumet til Subgud, utgitt i 1995.

## Sporliste
# «Museum» (0:58)
# «Dakedüm» (5:59)
# «Metropacem» (5:13)
# «Museum» (3:46)
# «Kinka» (5:28)
# «Mytho» (4:37)
# «E.K.G.» (6:30)
# «Pacem» (6:23)
# «Nomade» (5:11)
The Germ

***The Germ*** (*Kimen*) var et kvartalstidsskrift som ble ut utgitt av Det pre-rafaelittiske broderskap for å spre deres ideer og idealer om kunst. Tidsskriftet ble ingen suksess og eksisterte i kun fire utgivelser mellom januar og april 1850, men dets betydning på den engelske kunstdebatten var desto større.

The Germ utga poesi av William Michael Rossetti, som også redigerte bladet, og de andre medlemmene av broderskapet, blant annet også hans bror Dante Gabriel Rossetti, Thomas Woolner og James Collinson. Det trykte også bidrag på vers og i prosa, sistnevnte essayer om kunst og litteratur av skribenter som var assosiert med broderskapet og dets idealer, blant annet Ford Madox Brown og Coventry Patmore. I tillegg var det også enkelte omtaler av litteraturutgivelser.

Tittelen *The Germ* refererer til pre-rafaelittenes tro på både sin egen betydning og på viktigheten av naturen. «A germ» er et korn, og en tilsvarende norsk betegnelse vil være *Kimen*, det som kommer av det som vokser. De håpet at tidsskriftet skulle bli frøet hvor nye kreative ideer skulle vokse fra. Dets undertittel var tanker om naturen i kunsten og som understreket redaktørenes tro på at poesi og kunst var tett sammenkoblet. Tidsskriftet ble omdøpt til «Art and Poetry» (*Kunst og Poesi*) i de to siste utgivelsene. 

På omslaget av hver utgivelse var det en sonett diktet av William Michael Rossetti. Hvert nummer hadde også en radering for understreke bladets kunstneriske fokus. Det første utgivelsen var klar den 1. januar 1850 med William Holman Hunts radering. Det ble trykket 700 kopier og hvor 50 hadde raderinger på finere papir. Kun 70 eksemplarer ble solgt. De øvrige utgivelsene solgte tilsvarende, og det finansielle tapet ble betalt av George Tupper.

Etter at pre-rafaelittene var blitt berømte ble *The Germ* gjenutgitt, først av Thomas Mosher i 1898 i Portland, Maine i USA, og på nytt i 1901 med en innledning av William Michael Rossetti som også inneholdt en historisk gjennomgang og bibliografi. En senere utgivelse ble gjort av Ashmolean Museum i Oxford i 1992 og da med et forord av Andrea Rose.

## Eksterne lenker
* The Germ: Thoughts towards Nature in Poetry, Literature and Art hos Project Gutenberg (engelsk)
* The Rossetti Archive: To fullstendige transkripsjoner med faksmiler av bilder og kommentarer (engelsk)
24 karat

***24 karat*** er et norsk sportsrelatert gameshow som gikk på TV3 i 1993. Det var også en svensk og en dansk versjon av programmet. 

Den norske versjonen gikk på TV3 vinteren 1993 med Steffen Tangstad som programleder, og Henriette Lien deltok som danser. Serien var et type gameshow der det var forskjellig temaer innenfor sport som var i høysetet. Vinneren kunne reise hjem med en gullbarre. Hver episode var på 60 minutter inkludert reklame. 

Både NRK og TVNorge forsøkte å skaffe seg de norske rettighetene til konseptet, men seieren gikk til TV3.

## Omtale og seertall

**Norge**Programserien hadde en sterk åpning med 410 000 seere, men deretter falt seertallet drastisk. Etter noen sendinger falt det til rundt 150 000, og på slutten av sesongen var det sunket til rundt 60 000. Programmet fikk bare terningkast to av VG.

TV3 hadde satset mange millioner kroner på programmet, som skulle bli kanalens nye fyrtårn, og skulle trekke seere til TV3s andre programmer. Men slik ble det ikke. Steffen Tangstad mente at årsaken til at seerne sviktet programmet var de mange reklameavbruddene. Han mente dette virket irriterende på seerne. Stephanie Campbell, TV3s programsjef i Skandinavia syntes det var uforståelig at programmet ikke ble en suksess i Norge. Hver episode kostet nærmere en halv million å lage.

Programkonseptet ble meget populært i Sverige.

## Andre versjoner
En svensk TV-serie med samme navn gikk på svensk TV 2 i perioden 1990–1994, med totalt 37 episoder. Harald Treutiger var programleder. I det svenske programmet komkurrerte tre lag med to deltakere hver om å vinne ett kilo rent gull. Programmet hadde på det meste fem millioner seere.

Det var også en dansk TV-serie med samme navn i 1993. Det var et Quiz-show med Søren Østergaard som programleder og Martin Arli som assistent. Serien ble spilt inn i Göteborg og ble produsert av MTV Production.

Programkonseptet hadde sitt opphav fra Nederland.

## Referanser
Andrew Edward King

**Andrew Edward «Andy» King** (født 14. august  1956, død 27. mai 2015) var en engelsk fotballtrener og tidligere fotballspiller. Han spilte to kamper for Englands U21-landslag.

I sin aktive fotballkarriere spilte han for Luton Town (to perioder), Everton (to perioder), Queens Park Rangers, West Bromwich Albion, Cambuur Leeuwarden, Wolverhampton Wanderers og Aldershot. Han var en svært målfarlig midtbanespiller, og var ofte publikumsfavoritt.

King har vært manager for Mansfield Town, Swindon Town og Grays Athletic. Ved sin død var han speider for Milton Keynes Dons. King døde 27.&nbsp;mai 2015 etter et hjerteinfarkt. Han ble 58 år gammel.

## Referanser


## Eksterne lenker
*
John Lloyd

**John Lloyd** (født 27. august 1954 i Leigh-on-Sea, Essex, England) er en tidligere profesjonell tennisspiller fra Storbritannia.

I løpet av karrieren vant han tre mixed double Grand Slams. I 1978 tapte han sin eneste singlefinale, i Australian Open mot amerikanske Vitas Gerulaitis. Hans høyeste plassering på verdensrankingen var 21.-plass.

## Referanser


## Eksterne lenker
*
Braker (Leirskogen)

**Braker** er en gård i bygda Leirskogen i Sør-Aurdal kommune i Innlandet fylke. I henhold til sagn overnattet Hellig Olav på gården Brage i bygda. Gården er antatt å være restene av det gamle gårdstunet på det som idag kalles Stabburshaugen.
Kapitallogikk

**Kapitallogikk** er en selvstendig økonomisk tankeretning som tar utgangspunkt i den sene Karl Marx sin økonomiske filosofi og derifra søker å utlede allmenne prinsipper for hvordan økonomiske systemer fungerer. Kapitallogikken er radikalt forskjellig fra den tidlige Marx sin historiske materialisme som egentlig ikke representerer noen økonomisk teori. Sentrale navn innen denne tankeretningen er Gustav Bunzel og Stein Erik Johansen.

Prinsippene for kapitallogikken er beskrevet i Lars Gules doktorgrad *Social Developement and Political Progress in Two Traditions. A Conceptual and Comparative Analysis of Western and Arab-Islamic Ideas of Social and Political Change and Improvement.* (Universitetet i Bergen, 2003).
Svein og rotta og UFO-mysteriet

***Svein og rotta og UFO-mysteriet*** er en norsk barnefilm fra 2007 basert på bokserien *[[Svein og rotta (bokserie)|Svein og rotta]]* av Marit Nicolaysen. Den  er en oppfølger til *[[Svein og rotta]]*, fra 2006. Hovedrollen som Svein spilles av Thomas Saraby Vatle, mens andre sentrale roller spilles av Celine Louise Dyran Smith, Luis Engebrigtsen Bye, Rut Tellefsen og Gard B. Eidsvold.

## Handling
Svein og vennene hans må tilbringe sommerferien hos bestemor på landet, en situasjon de i utgangspunktet ikke er helt fornøyd med. Selv om de har med seg rottene sine, Halvorsen, James Bond og Pippi, og kan tilbringe kveldene med å se opp på stjernehimmelen, blir hele sommeropplevelsen kraftig dempet da de må være vitner til at bestemor plasseres på gamlehjem.

Gamlingene på gamlehjemmet dør som fluer, og bestemor blir bare rarere og rarere i hodet. Rotta Halvorsen viser etter hvert de samme symptomene som bestemor, og de tre barna bestemmer seg for at det foregår mystiske ting på gamlehjemmet. De undersøker nøye, og finner ut at det skjuler seg romvesener på jakt etter kunnskap på gamlehjemmet. Romvesenene finner kunnskap i de gamles sjeler, og det er derfor bestemor og de andre gamlingene blir glemske. Barna bestemmer seg for å kidnappe bestemor, for på den måten å hindre romvesenene i å stjele sjelen hennes. Barna tar med seg bestemor i skogen, mens de blir jaget av både onkel Trygve, en manngard og mystiske UFO-mennesker. Etter hvert opplever de at det kommer et mystisk lys fra himmelen, og at bestemor forsvinner.

## Skuespillere
* Thomas Saraby Vatle som Svein
* Luis Engebrigtsen Bye som Dan
* Celine Louise Dyran Smith som Melissa
* Rut Tellefsen som bestemoren deres
* Gard B. Eidsvold som Trygve
* Liv Bernhoft Osa som Dora
* Marius Njølstad som Ronny
* Ferdinand Falsen Hiis som Børre
* Inger Johanne Ravn som Øyvor
* Helge Hansen som Treige Trygg
* Vera Jenkins som Gerd
* Finn Hoenvoll som Tunghørt gamling
* Randi Helland som en TV-reporter

## Referanser


## Eksterne lenker
*
Gretelise Holm

**Gretelise Holm** (født 22. mars 1946 i Tønder, Danmark) er en dansk forfatter og journalist.

Holm begynte å arbeide som journalist da hun var sytten år gammel. I 1982 ble hun lektor ved den danske Journalisthøgskolen, hvor hun senere også ble rektor. Hun har senere arbeidet frilans som forfatter og journalist, og arbeidet med aids-kampanjer i utviklingsland. I 1993&ndash; 97 bodde hun i Zimbabwe, hvor hun blant annet arbeidet for det danske utenriksdepartementet. I 1980 mottok hun PH-prisen, som utdeles for særlig innsats innen «arkitektur, kunst, kunstindustri, teater, musik eller almennyttige ideer».

Som forfatter har hun skrevet kriminalromaner, ungdomsromaner, barnebøker og sakprosa. Som skjønnlitterær forfatter er hun særlig kjent for sine kriminalromaner med den middelaldrende journalisten Karin Sommer i hovedrollen. Hennes første kriminalroman, *Mercedes-Benz Syndromet*, ble i 2000 belønnet med Det danske Kriminalakademis debutantpris. Den første romanen i serien om Karin Sommer, *Paranoia* (2002), ble nominert til Glassnøkkelen.

## Bibliografi
* *Maren Spilds: En heks fra Ribe* &ndash; sakprosa (1981)
* *Kongens elskede grevinde Danner og hendes tid* &ndash; sakprosa (1982)
* *Et hjerteanliggende: Kvinder, samfund, lokalpolitik* &ndash; sakprosa (1982)
* *- ud går du nu på livets vej...: Om at være ung* &ndash; sakprosa (1983)
* *Kærlighed og spildevand: Om at leve i en familie* &ndash; sakprosa (1983)
* *Lov og ret – magtens medløbere: Opgør med myten om social retfærdighed og human kriminalpolitik* &ndash; sakprosa (1984)
* *Politiet efterlyser* &ndash; barnebok (1989)
* *Liget på bordet* &ndash; barnebok (1989)
* *Kniven i hjertet* &ndash; barnebok (1989)
* *Et hjerte til Maria* &ndash; ungdomsbok (1989)
* *Gyrithe og de sorte ravne: Om kvindernes kamp for menneske- og borgerret* &ndash; sakprosa (1990)
* *Farlige følelser* &ndash; ungdomsbok (1990)
* *Michell* &ndash; ungdomsbok (1991)
* *Vild verden* &ndash; ungdomsbok (1993)
* *Campingkogebogen* &ndash; sakprosa (1993)
* *Den trefarvede kat: Gys med bedstemor i ledvogterhuset* &ndash; barnebok (1995)
* *Hjertet på rette sted: Et oplæg til debat om transplantationer* &ndash; sakprosa (1995)
* *Zambia: En politisk og økonomisk oversigt* &ndash; sakprosa (1997)
* *Mercedes-Benz Syndromet* &ndash; kriminalroman (1998)
* *Laura i Solsikkehuset* &ndash; barnebok (2000) 
* *Paranoia* &ndash; kriminalroman (2002)
* *Robinsonmordene* &ndash; kriminalroman (2003)
* *Under fuld bedøvelse* &ndash; kriminalroman (2005)
* *Nedtælling til mord* &ndash; kriminalroman (2007)
* *Hvorfor er feminister så snerpede?* &ndash; debattbok (2008)

;Oversettelser til norsk 

## Priser og utmerkelser
* PH-prisen 1980
* Det danske Kriminalakademis debutant-diplom 2000, for *Mercedes-Benz Syndromet*

## Referanser


## Eksterne lenker
*
Boken om veier og kongedømmer (al-Bakri)

**Boken om veier og kongedømmer** (arabisk: كتاب المسالك والممالك‎, *Kitāb al-Masālik wa'l-Mamālik*) er en geografi-tekst fra det 11. århundre, skrevet av Abu Abdullah al-Bakri. Den ble skrevet ca. 1068 i Cordoba. 

Boken er basert på litteratur og rapporter fra handelsreisende og reisende, som Yusuf al-Warraq og Abraham ben Jacob. Selv om al-Bakri aldri forlot al-Andalus er hans skildringer objektive, og er brukt som kilde i senere verk. Han beskrev en lang rekke områder, fra Atlanterhavet til Sentral-Asia, og beskrev både geografi, folk, skikker, kultur og den politiske situasjonen i hvert område. 

I dag finnes kun deler av boken. 
## Se også
* En annen bok med samme tittel: *[[Boken om veier og kongedømmer (ibn Khordadbeh)|Boken om veier og kongedømmer]]*, skrevet av Ibn Khordadbeh i 870
Boken om Veier og Kongedømmer

**Boken om Veier og Kongedømmer** kan vise til to klassiske arabiske geografiverk:

* Boken om veier og kongedømmer (al-Bakri) fra 1068 av Abu Abdullah al-Bakri
* Boken om veier og kongedømmer (ibn Khordadbeh) fra ca. 879 av ibn Khordadbeh
Westboro Baptist Church

**Westboro Baptist Church** (**WBC**) er en liten religiøs gruppe og kristen menighet med hovedkvarter i Topeka i Kansas i USA. Den ble ledet av Fred Phelps  (1929–2014) fram til 2014. Gruppens fundamentalistiske bibeltolkninger og kristenkonservative teologi har ført til en rekke kompromissløse ytringer og aksjoner mot homofilie og andre, holdninger og handlinger som anses som ekstreme selv i amerikansk tradisjon. 

Ifølge gruppen selv følger den primitiv baptistiske og kalvinistiske prinsipper. Tilhengerne identifiserer seg som baptister, men gruppen er ikke tilknyttet noen kjente baptistiske konvensjoner eller organisasjoner. 

Gruppen driver nettstedene *GodHatesFags.com*, *GodHatesAmerica.com* og andre nettsteder som uttrykker fordømmelse av homofile, katolikker, muslimer, jøder, Sverige, Canada og andre grupper. Organisasjonen overvåkes av Anti-Defamation League, og er ifølge Southern Poverty Law Center klassifisert som en hatgruppe.

Gruppen konsentrerer arbeidet særlig rundt ideen som uttrykkes i deres mest kjente slagord, og adressen til hovednettsiden deres: *God hates fags* («Gud hater homser»). Basert på deres bibelske eksegese uttrykker de synet at nesten alle tragedier i verden er koblet til homofili, og spesielt samfunnets økende toleranse og aksept for homofile og bifile kvinner og menn. Videre mener de at Gud hater homofile mer enn noen annen gruppe «syndere», og at homofili burde kriminaliseres og gis dødsstraff.

WBC uttrykte sin støtte til den svenske pinsepastoren Åke Green da han i 2004 ble dømt for «hets mot en folkegruppe». Green selv har tatt avstand fra WBC.

Phelps kirke fikk oppmerksomhet i Sverige mot slutten av 2004, da menigheten på sin nettside forklarte at tsunamikatastrofen i Sørøst-Asia var Guds straff mot Sverige for at en svensk domstol hadde dømt Åke Green.

WBC har også vist sin støtte til Anders Behring Breivik for å ha straffet Norge for å ha gjort det lovlig for homofile å gifte seg. De mener at Gud hater Norge. De sa også at de ville dra til Norge for å demonstrere når de som ble drept på Utøya ble begravet. Dette ble aldri utført.

Etter terrorangrepet i London 7. juli 2005 hyllet menighetens nettside «dåden» og uttrykte et ønske om at flere hadde dødd. Videre uttrykte de synet at Storbritannia er «de fordømte sodomittenes øy» og anklagde Tony Blair for å være Antikrist. WBC har også demonstrert ved begravelsene til soldater som ble drept i Irak, og takket Gud for orkanen Katrina og dens ødeleggelser i New Orleans.

## Galleri

Fil:WBC_protest.jpg|Et WBC-medlem og barn som protesterer mot homoseksualitet ved Trinity Episcopal Church i Tulsa, Oklahoma
Fil:Baptists-against-jews.jpg|En protest mot jøder, holdt av Westboro Baptist Church
Fil:12_4_20_Monster_Sign.jpg|Skilt utenfor kirken som takker Gud for COVID-19-pandemien


## Se også
*Homofobi
*Antisemittisme

## Eksterne lenker
*
WBC

**WBC** er en forkortelse, men ikke et akronym. WBC kan vise til:

* World Boxing Council
* Westboro Baptist Church
* World Barista Championship

## Se også
**[[White Blood Cells]]*
Alti Amanda

**Alti Amanda** er et kjøpesenter som ligger på Raglamyr i Haugesund med 60 butikker, inklusiv bank og 5 spisesteder per september 2021. Senteret har  parkeringsplasser og syv el-bil parkeringsplasser med ladestasjon mens Amanda bussterminal ligger langs Fylkesvei 47, om lag 100 meter fra hovedinngangen.

Senteret ble bygd av Veidekke i perioden 1995–1997, og åpnet 6. mars 1997, det har et totalareal på &nbsp;m².

Det hadde et besøk på  personer og en omsetning på ca. 1,3 milliarder NOK i 2011.

Senteret er sertifisert som Miljøfyrtårn og medlem av Svanens innkjøper-klubb og Grønt Punkt.

Den 3. juni 2021 ble senteret solgt til Aurora Eiendom AS, og forvaltes i dag av Alti Forvaltning AS.

Amanda Storsenter skiftet navn til Alti Amanda 10. november 2022.

## Referanser


## Eksterne lenker
* 
*
Ballade!

**Ballade!** var et norsk viseband i perioden 1978–1980. Bandets medlemmer var Birgitte Grimstad, Åse Kleveland, Lars Klevstrand og Lillebjørn Nilsen.

De ble kjent for blant annet sangene «Hei Knut» og «Du kan godt få sitte innte mæ, Leif», fritt oversatt etter henholdsvis «Hey Jude» og «Got to Get You into My Life» av The Beatles. Gruppen vant Spellemannprisen 1980 i klassen visesang for albumet *Ekstranummer*.

## Diskografi
* *[[Ballade! På turné|På turné]]* (utgitt 1978)
* *[[Ballade! Ekstranummer|Ekstranummer]]* (utgitt 1980)

## Ballade! på NRK TV
* *Ballade!* (sendt 23. juni 1978)
* *Mer Ballade* (sendt 30. august 1980)
* *[[Spellemannprisen 1980]]* (sendt 7. februar 1981). De vinner pris for albumet *Ekstranummer* og fremfører «Du kan godt få sitte inntil mæ, Leif» og «Ballades avskjedssang».
* *[[6 × 70|6 x 70]]* (sendt 25. april 1997).

## Referanser
Hatgruppe

En **hatgruppe** er en organisert gruppe eller bevegelse som fremmer hat, fiendtlighet eller vold mot mennesker med en gitt rase, etnisitet, religion, kjønn, seksuell orientering, eller en annen bestemt samfunnssektor, eller som støtter og publiserer argumentasjon karakteristisk for hatgrupper uten nødvendigvis å eksplisitt fremme slikt hat eller vold som ellers karakteriserer hatgrupper.

Begrepet «hatgruppe» brukes ikke av gruppene selv, men av deres motstandere og noen ganger av sosiologer og historikere som studerer dem. Mange grupper som beskrives som hatgrupper mener at betegnelsen mistoler deres motiver eller mål.

Hatgrupper vil som regel hevde at målgruppene deres er skadelige for samfunnet, ondsinnede, mindre egnet som medlemmer av samfunnet, eller er med i en sammensvergelse. «Bevisene» de viser til er som regel dårlig substansiert, og er ofte basert kun på hatgruppens negative meninger om den sosiale gruppen de mener målet deres hører til.

Selv om bevisene deres som regel er unøyaktige, dårlige og stort sett avvist av samfunnet generelt, fortsetter hatgruppen å fremme hevdelser, myter, fortellinger og rykter som spiller på frykt, xenofobi, skyld eller sjalusi, med det målet å skade individene og gruppene de tar for seg. Hatgruppers ultimate mål er ofte delegetimering, eliminasjon eller eksklusjon av grupper, eller skade, deportering eller død av enkeltindivider. Hatgrupper bruker ofte ofrene sine som syndebukker for samfunnets problemer.
Kateter (verktøy)

**Kateter** betegner innen medisinen et rør som kan føres inn i kroppen. Kateter brukes for å drenere eller injisere væsker eller medisinsk utstyr. Handlingen å legge inn et kateter kalles *kateterisering*. I de fleste tilfeller er kateter et tynt, bøyelig rør. Kateter kan også være større og hardere, avhengig av hvor og hvorfor røret benyttes.

I Oldtidens Egypt ble papyrus brukt til å fremstille kateter, og i antikkens Hellas benyttet man siv. Benjamin Franklin skal ha oppfunnet et mykt kateter til sin bror.

Kateter brukes blant annet for å:
* tømme urinblæren for urin (*[[blærekateter]]isering*), enten gjennom urinrøret med et foleykateter, eller intermitterende kateterisering, eller ved suprapubisk kateterisering
* drenere væskeansamlinger eller luft, for eksempel rundt en lunge. Kateteret kalles da ofte et dren.
* gi intravenøs væske, legemiddel eller parenteral ernæring
* lage et bilde av sirkulasjonssystemet (angiografi), gjøre målinger i eller manipulere sirkulasjonssystemet.
* direkte måling av blodsirkulasjon i hjernen
* direkte måling av blodtrykk i vener eller arterier
* administrering av epiduralbedøvelse

Et lite kateter for innføring i en vene kalles oftest et perifert venekateter, PVK, og settes i en liten, perifer vene. I Norge bruker man ofte handelsnavnet *Venflon* uansett fabrikat. Et sentralt venekateter (CVK) brukes for å kanalisere legemidler eller væsker inn i et større kateter posisjonert i en vene nær hjertet. CVK er egnet til spesielle legemiddeltyper og store væskemengder. Et Swan-Ganz kateter er et kateter plassert i *arteria pulmonalis (arterien som går fra hjertet til lungene)* for å måle trykk i hjertet.

Ordet kateter kommer av det greske ordet *katheter*, av *kathienai*, å senke ned.

## Oppfinner
David S Sheridan fant opp det moderne engangskateteret rundt 1940. I løpet av livet etablerte og solgte han fire firma som drev med kateter, og fikk i 1988 tilnavnet «Kateterkongen» av Forbes Magazine. 

Han har i tillegg blitt kreditert som oppfinneren av den moderne trachealtuben til intubasjon, som er hyppig brukt under kirurgi. 
Tidligere ble røde tuber av gummi brukt, sterilisert og brukt på ny. Dette førte til spredning av sykdommer og økte risikoen for infeksjoner. På denne måten har oppfinnelsen reddet tusenvis av liv.

Sheridan innehadde mer enn 50 patenter på medisinske instrumenter. Han døde 95 år gammel den 29. april 2004 i Argyle, New York.

## Se også
* Kanyle
* Stent

## Referanser


## Eksterne lenker
*
Valdemarsdag

**Valdemarsdag** (15. juni) er en offisiell høytidsdag i Danmark, innført 1912 ved Cirk.Nr.391 24/12 1912). Ifølge myten var det på denne dagen i 1219 at Dannebrog falt ned fra himmelen i Estland, hvor den danske konge Valdemar Seier kjempet mot de estiske venderne i slaget ved Lyndanisse.

15. juni var helgendag for Sankt Vitus, eller som kristne og hedenske vendere kalte ham, Svantevit. På denne dato i 1168 erobret Valdemar den store Arkona på Rügen, og lot vendernes gud Svantevit rive ned. Korstogsdagen den 15. juni stammer opprinnelig trolig fra denne begivenheten, men har siden skiftet fokus over på flaggmyten fra Lyndanisse. 

Frem til 1948 var valdemarsdag offisiell fridag for danske skoler.

## Referanser
Alta videregående skole

**Alta videregående skole** er en skole som tilbyr videregående utdanning i flere forskjellige linjer og programområder. Skolen er plassert ved siden av Alta ungdomsskole og Alta rådhus, som alle ligger i Altas gamle sentrum. Skolen har rundt regnet 1&nbsp;000 elever, der noen av dem er utvekslingselever fra andre land.

Innenfor studiespesialiserende utdanningsprogram finner man:
*Studiespesialisering
*Idrettsfag
*Musikk, dans og drama
*Medier og kommunikasjon

Innenfor yrkesforberedende utdanningsprogram finner man:
*Teknikk og industriell produksjon
*Bygg- og anleggsteknikk
*Design og håndverk
*Elektrofag
*Helse- og sosialfag
*Restaurant- og matfag
*Service og samferdsel
*Landslinje Yrkessjåfør (19-ukers kurs)
## Eksterne lenker
* Hjemmeside
Svein Christiansen

**Svein «Chrico» Christiansen** (født 6. august  1941 på Kolbotn, død 25. november 2015 på Strømmen) var en norsk jazzmusiker (slagverk), kjent fra en rekke innspillinger og sentral i Oslos jazzmiljø.

Han spilte tidlig i Hot Saints (1958–60), Veitvet musikkskoles storband, og i besetninger ledet av Oddvar Paulsen, Roy Hellvin, Helge Hurum, Fred Nøddelund og Frode Thingnæs. Han medvirket på utgivelser med Einar Iversen, Egil Kapstad, Karin Krog, Terje Bjørklund, Svein Finnerud/Trond Botnen, Terje Rypdal (*Odyssey*, 1975), Knut Riisnæs, Radka Toneff, Jon Eberson,  Laila Dalseth, Øystein Sevåg, Jens Wendelboe, Susanne Fuhr, Dag Arnesen (*Renascent*, 1984), i Out to Lunch og med Bjørn Alterhaug og Helge Iberg.

Han spilte også i andre sjangre, medvirkende på plater med Kjerringrokk (1975), Svein Finjarn (*Soloflight*, 1978), LASA (*Released*, 1980), Stiftelsen (1981), Odd Børretzen (*På den ene siden – På den andre siden*, 1976) og Bjørn Eidsvåg (*Live i Ny York*, 1982; *Passe gal*, 1983), Jan Eggum (*En natt forbi* 1979, *30/30*, 2005), Lars Klevstrand (*Frie hender*, 1981), Wenche Myhre (*[[Wenche on tour '83]]* 1983), Ryfylke Visegruppe (*Forlis*, 1983) og Trond-Viggo Torgersen (*Harunåsågirebort*, 1978).

Utover 1970-tallet var han forøvrig i Oslo-Filharmonien, Radiostorbandet, Kringkastingsorkestret (1980–2003) og Per Nyhaug studioband. Han spilte i Willy Andresen kvartett, Einar Iversen trio, Totti Bergh kvintett, Tine Asmundsens trio og kvintett (1999–), samt i kvartetten Bone Thang. Han mottok Gammleng-prisen (1989) i klassen «Studiomusiker».

Han var gift med skuespilleren Sidsel Ryen (født 1943).

## Referanser


## Eksterne lenker
* 
*  Biografi fra Jazzbasen.
*  Diskografi fra Jazzbasen.
Trachelostenidae

* *[[Trachelostenus]]*

**Trachelostenidae** er en familie av biller som bare er kjent fra Chile og Australia. Den omfatter bare to slekter, *Leaus* og *Trachelostenus*. Den systematiske plasseringen til familien er usikker, men de blir ofte regnet å være nært beslektet med skyggebiller (Tenebrionidae).

## Utseende
Avlange, mørke biller. Kroppen er bronsefarget, oversiden har noen store groper slik at billen virker buklete, tett og nokså grovt punktert og lite hårete. Pronotum er lengre enn bredt, rektangulært. Dekkvingene er lange og parallellsidige, beina middels alnge og slanke. Antennene er trådformede og forholdsvis korte.
## Utbredelse
Arten *Trachelostenus inaequalis*, som er ganske fargerik, forekommer i den såkalte Magellanske skogen på vestsiden av Andes i det sørlige Chile. De øvrige artene lever i Australia.

## Systematisk inndeling

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia Lameere, 1938
**** Overfamilien heteromerer, Tenebrionoidea Latreille, 1802
***** Familien **Trachelostenidae** Lacordaire, 1859
****** Slekten *[[Leaus]]* Matthews & Lawrence, 1992 - Australia
****** Slekten *[[Trachelostenus]]* Solier, 1851
******* *Trachelostenus fasciculiferus* Philippi & Philippi, 1860 - usikkert om denne bør regnes som en egen art
******* *Trachelostenus inaequalis* Solier, 1851

## Eksterne lenker
* 
* Bilder av ''Trachelostenus inaequalis''
Hans Hanson

**Hans Hanson** (født 1777, død 1837) var en norsk dikter og huslærer fra nedre Telemark. 

Han kom fra en sjøfartsfamilie og gikk ei tid på skole i England. Han reiste en del som tømmerkjøper i øvre Telemark, og som dikter var det Telemarksvisene han ble husket for. Den eneste som har overlevd i sangbøker til vår tid, er *[[Astrid, mi Astrid]]* (originaltittelen er *Sveinung aa Astri*), omdiktning av en av Horats' oder til Lydia  til telemarksdialekt. (Horats III,9 *Donec gratus eram tibi*)

## Referanser


## Kilder
* *J. A. Schneider, Bygdemaalsdigteren Hans Hanson. Kristiania 1909*
Harry Herstad

**Harry Annanias Lundberg Herstad** (1946–2017) var en norsk lokalpolitiker som representerte Arbeiderpartiet. Han var ordfører i Stord kommune fra 2015 til sin død i 2017.  I perioden 2011–2015 var han gruppeleder for Arbeiderpartiet.

Herstad hadde en rekke lederstillinger i det offentlige og i næringslivet. Han var medlem av styrene for KS Hordaland og  Helse Fonna.

Herstad var utdannet i administrasjon ved Universitetet i Bergen (1976). Han var informasjons- og organisasjonssjef i Nordland fylkeskommune, organisasjonssjef i Rogaland fylkeskommune, rådmann i Stord kommune, fylkesrådmann i Hordaland, direktør i Sunnhordland kraftlag, direktør i Sportsklubben Brann og rådmann i Fitjar kommune.

Mellom 2003 og 2007 var Herstad dekan ved Høgskolen Stord/Haugesund. Fra 2007 var han seniorrådgiver samme sted.

28. april 2017 fikk Herstad et illebefinnende under et møte på Fitjar. Han var ute av politikken på ubestemt tid, og varaordfører Jakob Bjelland rykket opp som ordfører. 2. mai døde Herstad. I slutten av juni ble partifelle Gaute Epland valgt av kommunestyret som ny ordfører.

## Referanser


## Eksterne lenker
* Tok pulsen på 1960-talet – *Sunnhordland*
Egil Eide (rektor)

**Egil Eide** (født 1957) var rektor ved Høgskolen Stord/Haugesund i perioden 2003 til 2011.

Eide er utdannet sykepleier og har hovedfag i pedagogikk fra Norsk Lærerakademi, Universitetet i Bergen i 1989. Han ble i 2003 valgt til rektor ved Høgskolen Stord/Haugesund og har ledet institusjonen i en periode med overganger og reformer. Eide ble med forholdsvis knapp margin gjenvalgt i 2007, og satt dermed som rektor i perioden til 2011.

## Referanser
Liste over automatgeværer

**Liste over automatgeværer** er en lenke liste over automatgevær.

## Se også
*Liste over maskingeværer
Marius Holst

**Marius Holst** (født 15. januar 1965 i Oslo) er en norsk regissør. 

Han gikk ut av International Film School i London i 1990. Holst startet sin karriere med å lage kortfilmen *Besøkstid*, en film som ble nominert til Amandaprisen 1991 og student-Oscar.  Filmen *[[Ti kniver i hjertet]]* (1994) var hans første spillefilm, og den vant Blue Angel Prize på filmfestivalen i Berlin i 1995. Holst vant selv Arne Skouens Ærespris i 1994,  Hans neste spillefilm *Øyestikker* kom i 2001. For filmen *[[Blodsbånd (2007)|Blodsbånd]]* fra 2007 vant han Kanonprisen 2007 i klassen beste regi og ble nominert til Amandaprisen 2007 i samme klasse. Han ble også nominert til Kanonprisen 2010 i regi-klassen for *[[Kongen av Bastøy]]*.

## Anklage om voldtektsforsøk
I 2007 under en sending av NRK P3-radioprogrammet *Mina* med Mina Hadjian ble Holst og artist Morten Abel anklaget av kunstner Marianne Aulie for å ha forsøkt å voldta henne på midten av 1990-tallet. Aulie og Hadjian ble senere kritisert for sendingen og intervjuet, mens Abel og Holst avviste anklagene gjennom sine advokater.

## Filmografi

* *[[Ti kniver i hjertet]]*, spillefilm (1994)
* *[[Øyenstikker (film)|Øyenstikker]]*, spillefilm (2001)
* *Kjøter*, novellefilm (2006)
* *[[Blodsbånd_(2007)|Blodsbånd]]*, spillefilm (2007)
* *[[Kongen av Bastøy]]* (2010)
* *Hele Norge. Hele tiden*, reklamefilm (2012)
* *[[Mordene i Kongo]]* (2018)

## Referanser


## Eksterne lenker
* 
* Hele Norge. Hele tiden, reklamefilm for Widerøe (2012).
CFC

**CFC** kan sikte til:

* Klorfluorkarbon, forkortet KFK, på engelsk CFC
* Canadian Film Centre
* Genoa CFC
* Chelsea FC, engelsk fotballklubb
* Compact Flash Card, liten minnebrikke for digitale kameraer og annet
* Couples For Christ
* Communication for Change, et utvekslingsprogram som arrangeres av Kirkens Nødhjelp og Norges KFUK-KFUM
Kastrasjon

**Kastrasjon**, **kastrering** eller **gjelding** er et kirurgisk inngrep som består i å fjerne deler eller alt av kjønnsorganene på et dyr eller et menneske. Vanligvis tenker man på å fjerne testiklene til hanndyr. Det gjøres på dyr for at de skal bli ufruktbare eller for at de skal bli roligere. 

## Kastrasjon av dyr

Det har vært mest vanlig å kastrere produksjonsgris for slakt, men også hester, tamfe, katter og hunder blir tidvis eller oftere og oftere kastrert. Det anbefales for eksempel, at frittgående katter bør være kastrerte, av hensyn til spredning (utilsiktet paring) og slåssing.

Kastrering av gris skjer primært når man ønsker å kvitte seg med den såkalte «rånelukten», en lukt og smak som oppstår når hanngrisen blir kjønnsmoden og gjør kjøttet fra råner uspiselig. Kastrasjonen skjer derfor når grisungene er små (før fylte fire uker). I 2002 ble det i dyrevernloven innført et forbud mot å kastrere grisunger i Norge fra 2009 dersom det ikke foreligger medisinske årsaker. Dette forbudet ble likevel ikke innført. Kastrering av gris skal i Norge utføres av veterinær, og det skal brukes lokalbedøvelse.

## Kastrasjon av mennesker

Kastrasjon har iblant også blitt utført på mennesker. En kastrert mann kalles en evnukk. I dag anses slik kastrasjon å være i strid med allmenn etikk. Ofte bytter man også betegnelse på dyr som blir kastrert. Blant oksedyrene kalles for eksempel hannen tyr som ukastrert, men gjeldokse som kastrat. Likeledes kalles hanngrisen råne som ukastrert, men galte som kastrat. Hannhesten kalles hingst som ukastrert, vallak eller jelk som kastrert.

### Kjemisk kastrasjon
Den samme effekten som en fysisk kastrasjon kan oppnås med medikamenter og betegnes noen ganger som medikamentell kastrasjon eller kjemisk kastrasjon. Det finnes flere ulike medikamenter som brukes til dette. På mennesker brukes medikamentell kastrasjon bl.a. som ledd i behandling for prostatakreft og i forbindelse med hormon-substitusjonsbehandling for transkjønnede.

## Se også
* Sterilisering, kirurgisk inngrep der egglederne hos en kvinne eller sædlederne hos en mann blir kuttet og dermed fratar individet å få barn
* Kastratsanger, mannlig sanger kastrert før stemmeskiftet
* Evnukk, kastrert mann eller gutt, haremsvokter

## Referanser


## Eksterne lenker
*
Sarpo Laggo-breen

**Sarpo Laggo-breen** er en isbre i Baltoro Muztagh-fjellkjeden i Karakorum, Pakistan. Breen er omgitt av høye og dramatiske fjell, deriblant K2, Gasherbrum-gruppen, Muztagh Tower og Masherbrum.

## Se også
* Satellittbilde av Karakoram, med Sarpo Laggo-breen og Baltoro-breen
Fylkesvei 6226

**Fylkesveg 6226** går mellom Bjørset og Fuglset i Molde.

Frem til 2019 hadde veien betegnelsen Fylkesvei 401 (Møre og Romsdal).

## Kommuner og knutepunkter

## Referanser




## Eksterne lenker
* Kartverkets norgeskart
* Vegvesenets vegkart 
*
Jenny Jenssen

**Jenny Jenssen** (født 1964) er en norsk vokalist og artist/entertainer. Hun er kjent som frontfigur i gruppen Septimus, soloartist og fra 2019 programleder i radiokanalen P10 Country. Hun har drevet utstrakt turnévirksomhet i Norge og har opptrådt i TV og på radio ved flere anledninger.  

Hun deltok i den norske finalen i Melodi Grand Prix i 2007 og i delfinalen 2020. 

Jenssen har solgt over  plater. Hun har mottatt en dobbel platinaplate for *Sommerhits med Jenny & Bjørnar* (utgitt av VG) med Bjørnar Løberg samt gullplater for de fire albumene *Pinadø*, *Blå Rose*, *From our hearts* og *Jennys Jul*. 

Hun har vært med i drømmekoret til Bettan og sunget duett med Bjarte Hjelmeland. I 2007 debuterte Jenssen som skuespiller (Dorulldokka) i TV-serien *[[Willys jul]]*.

## Reality TV-deltagelse og musikkonkurranser
I 2010 var Jenssen med i *[[Maestro (TV-program)|Maestro]]* på NRK1 og høsten 2012 var hun deltaker i *[[Stjernekamp]]* i samme kanal. I 2016 deltok hun i Skal vi danse? på TV2.

Hun har også deltatt i programmer som ''Beat for Beat'' (NRK1), ''Sofa'' (TV2), *Charterkjendis* (TV3), *[[4-stjerners middag]]* (TV3), *[[Camp Kulinaris]]* (TV3), *I lomma på Silje* (TV3) og *[[16 ukers helvete]]* (TVNorge). I etterkant av sistnevnte har hun tatt instruktørutdanning innen zumba og er reiseleder for helsecamp-opphold i Spania.

## Diskografi
### Med Septimus
* *[[Septimusikk 4]]* (Columbia)  1991
* *[[Septimusikk 5]]*  (Columbia)  1993 
* *[[Min sang]]* (Tylden)  1995
* *[[Fri (album)|Fri]]* (Tylden) 1997 
* *[[Våre aller, aller bæste]]* (Tylden) 1999
* *[[12 rette (album)|12 rette]]* (Tylden) 2001
* *[[Det beste av det meste &ndash; Septimus 40 år]] (Pinadø)* 2011

### Utgivelser som soloartist
* *[[Det e mannfolk nok]]* (Tylden) 1998 
* *[[Pinadø]]* (Showtime Records) 2003 
* *[[Blå rose]]* (Showtime Records) 2003
* *[[Jennys jul]]* (Pinadø) 2004 
* *[[Frihet (album)|Frihet]]* (Pinadø) 2006
* *[[De beste fra Jenny]]* (Pinadø) 2007
* *[[Fint vær]]* (Pinadø) 2009
* *[[From Our Hearts]]* (Pinadø) 2010 med Arne Benoni
* *[[Det beste av det meste &ndash; Septimus 40 år]]* (Pinadø) (2011)
* *«Mr. Hello»* (singel, MGP-låt) (Pinadø) (2020)

## Referanser


## Eksterne lenker
* 
*
Power Rangers: S.P.D.

**Power Rangers: S.P.D.** er en amerikansk action- og eventyrserie for barn som gikk på Jetix i 2005. Serien handlet om Power Rangers-ungdommene Jack, Sky, Bridge, Syd og Z, som måtte beskytte jorden mot en ny trussel. Denne gangen var rangerne amerikansk politi.

## Referanser


## Eksterne lenker
*
* Power Rangers Wiki (en, de, fr, pl)
Peder Thorvald Pedersen

**Peder Thorvald Pedersen** er en dansk fotballtrener. Han har blant annet trent lag i 1. division, Danmarkserien og Jyllandsserien i Danmark. Han har også hatt et opphold på Færøyene, der han ledet VB til opprykk til toppserien. I 2007 var han trener for den norske 3.divisjonsklubben Egersund IK.

## Referanser
Blook

**Blook** (*[[engelsk]]*) er en type bok i skjæringspunktet mellom blogg og bok. Ordet kommer av en sammenslåing av de engelske ordene «blog» + «book».

Blook er en bok basert på tekster fra en blogg på Internett, eventuelt fra andre nettsider. Tekstene finnes altså først på Internet og blir deretter utgitt i en bok, mer eller mindre bearbeidet. Innholdet lever følgelig videre i et annet medium, til erstatning for eller i tillegg til nettstedet. Bokversjonen fungerer vanligvis som et kvalitetsstempel, i og med at de fleste bøker publiseres etter lengre redaksjonelle prosesser enn nett-tekster. 

Den store interessen for bloggsjangeren har gjort at noen forlag søker etter litterære talenter blant bloggskribenter. Bokversjonen gir teksten større varighet og når fram til andre lesere enn nettversjonen. Teksten blir i bokversjonen et kommersielt produkt. Noen blooker blir publiseres på eget forlag av forfatteren, og kommer dermed sjelden inn i det vanlige distribusjonssystemet for bøker. 

Lulu Blooker Prize ble i 2005 verdens første litteraturpris for en blook.
Arresthus

Et **arresthus** eller **varetektsfengsel** er en forvaringsplass for den som er varetektsfengslet av en domstol. I Sverige administreres arresthusene av Kriminalvården, og i Danmark administreres de av Kriminalforsorgen.

Fram til 1857 var arresthus betegnelsen på en bygning, eller del av bygning, som ble benyttet til forvaring av personer som hadde begått mindre lovbrudd, eller personer som satt i varetekt fram til en rettsavgjørelse.

Et arresthus hadde, i motsetning til et tukthus, svært åpne soningsforhold, og det var vanlig at flere av de som var anbrakt der kunne besøke hverandre fritt.  

På begynnelsen av 1800-tallet ble det av praktiske årsaker bygget flere arresthus som en integrert del av- eller i tilknytning til – bygging av tinghus i landets amter. Arresthusene var gjerne bygget til å huse fra to til ti personer av ulikt kjønn. Det var også vanlig at arresthusene var tilknyttet et verksted eller landbruksarealer for å sysselsette de anbragte.

Den som hadde ansvaret for driften av arresthuset hadde betegnelsen arrestforvarer.

Etter lov av 12. oktober 1857 forsvant betegnelsen arresthus, og disse ble gjerne omklassifisert enten som politiarrest eller som distriktsfengsel.

## Se også
* Tukthus
* Fengsel
* Politiarrest
* Varetektsfengsel
Shinigami

**Shinigami** (死神, *shinigami*, «dødsgud») er det japanske navnet på forskjellige personifiseringer av døden, og da spesielt «mannen med ljåen», hvor døden fremstilles som et levende skjelett med en stor ljå. Selv om ordet oversatt direkte betyr «dødsgud» er altså ordet *shinigami* mer et navn på den vestlige fremstillingen av døden som «mannen med ljåen». Dette er også fordi tegnet 神 (uttales som oftest *[[Shintoisme|kami]]* eller *gami*) ikke betegner en allmektig monoteistisk gud som i kristendommen, jødedommen eller islam.

I nyere tid har imidlertid ordet *shinigami* blitt brukt i forskjellige sammenhenger for å representere en guddom for død, selv om dette ikke forekommer i shintoismen, som er religionen som begrepet *kami* skriver seg fra.

## Forekomst i moderne populærkultur
I den japanske manga-tegneserien Bleach er en shinigamis oppgave å sende sjeler videre til enten himmelen eller helvete. 

Også i Death Note er det Shinigami, som bor i *Shinigamiriket*, en utenomjordisk verden. Deres oppgave er å skrive navn på folk som er klar for å dø. Noen ganger mister de boken sin ned på jorden og hvis et menneske får tak i den eiere han/hun den. Shinigamien følger da etter eieren hele tiden ettersom det er bare en som har tatt i den som kan se dødsguden.
Fylkesvei 231 (Møre og Romsdal)

**Fylkesvei 231 i Møre og Romsdal** gikk mellom Eidem og Hamnneset i Fræna. Veiens lengde var 8,5&nbsp;km.

2019 ble veien delt opp i fylkesvei 6056 Tornes – Hamnneset, og fylkesvei 6057 Tornes skole – Eidem.

## Kommuner og knutepunkter

* Eidem
* Tornes
*Endepunkt Hamnneset

## Referanser


## Eksterne lenker
* Vegvesenets vegkart 
* Vegliste Møre og Romsdal
Uli Biaho

**Uli Biaho** (6 417 moh.) er en markant topp i fjellkjeden Baltoro Muztagh i Karakorum, Pakistan. Fjellets stupbratte vegger regnes som en av de største utfordringene for klatrere i Karakoram.

Uli Biaho ble første gang besteget av fire amerikanske klatrere via en direkterute opp fjellets østvegg. Bestigningen ble gjort i alpin stil, og klatrerne sto på toppen 3. juli 1979.
Tite Kubo

**Noriaki Kubo** (久保 宣章) (født 26. juni 1977), også kjent under psevdonymet Tite Kubo (久保 帯人, Kubo Taito) er en japansk mangaforfatter. Han er best kjent som forfatteren og tegneren bak den populære serien *[[Bleach (manga)|Bleach]]*.

Han fikk publisert sin første manga, *Ultra Unholy Hearted Machine*, i *Shueisha's Weekly Shonen Jump Special* i 1996. Deretter fulgte to andre korte historier, og i 1999 kom hans første serie, *Zombie Powder*, også i *Weekly Shonen Jump*, der den gikk i fire utgaver til 2000. Den neste serien hans, *Bleach*, som handler om en skoleelev som blir en *shinigami* og bekjemper onde makter, ble publisert i bladet i 2001. Innen juli 2007 har det blitt 399 kapitler av Bleach. Mangaen vant *Shogakukan Manga Award* i sin kategori i 2005, og en film om Bleach ble sluppet i Japan 16. desember 2006, med en oppfølger planlagt for utgivelse i desember 2007.

## Referanser


## Eksterne lenker
*
Elingaard

**Elingaard** herregård ligger i Onsøy utenfor Fredrikstad by. Stedet har en ukjent alder, men har synlige kulturminner fra bronsealderen og fremover. Den første kjente eieren av gården var Jon Haftoreson, som mottok gården og fikk skjøte på gården "for seg og sine arvinger med til evig tid" i 1352. Gården gikk deretter i arv til hr Jons barnebarn, fru Åsa Ulfsdatter, som arvet arvet gården fra hr. Jon Haftoreson. Som umiddelbar slektning og derved arving etter hr Jon Haftoreson hadde Fru Åsa Ulfsdatter derfor odelsretten til gården og eide den derfor livet ut. Fru Åsa Ulfsdatter var gift med Olav Torsteinson, som skrev seg til stedet tidlig på 1400-tallet. Etter hennes død ble det avholdt et skifte i 1433 mellom hennes barn og hennes mann, hvorpå det ble besluttet at deres far, Olav Thorsteinson (Gyldenhorn) skulle beholde gården, og barna hadde intet imot dette.  

Bygningene på Elingaard har brent flere ganger. Den første kjente brannen var i 1645. I denne storbrannen gikk alle gårdens bygninger tapt, sammen med innbo, løsøre og arkiver. Daværende eier var Norges rikes kansler Jens Bjelke, men mye tyder på at det var hans sønn riksadmiral Henrik Bjelke som bygde opp igjen huset etter brannen. Kjelleren fra bygget som da ble reist er fortsatt bevart og består av fem rom med tønne- og krysshvelv, samt et stort massivt fundament for noe som kanskje kan ha vært et tårn. Hovedbygningen brant på nytt i 1746. Hovedbygningen slik den står i 2013, ble etter brannen reist i renessansestil og stod ferdig allerede i 1749. Denne er oppført over det eldre kjelleranlegget. Bygningen ble oppført i tre i to etasjer og består av en hovedfløy samt to sidefløyer.

Hagen ble anlagt etter engelsk modell. Bygningen er omkranset av en mindre festningsvoll, bastioner og vollgrav, men dette er av så svak utførelse at det nærmet må sees på som symbolsk. En antar at «festningen» er anlagt mest til pryd og at den er av liten forsvarsmessig verdi. Den er imidlertid unik i norsk sammenheng og ble fredet sammen med hovedhuset i 1923. To keiserlinder ble plantet i hovedaksen av dronningene Margrethe av Danmark og Sonja av Norge 29. juni 1999.

Elingaard gikk ut av slekten Huitfeldt i 1778 og har siden skiftet eiere en rekke ganger. Mellom 1948 og 1975 eide den næringspolitiske organisasjonen Libertas Elingaard. Libertas drev Elingaard som et kurs- og konferansehotell. I denne perioden ble det gjort store bygningsmessige forandringer både på hovedbygningen og stabburet. 

Elingaard drives i dag som museum og brukes som lokale for blant annet bryllup og lokale foreninger. I sommersesongen er Elingaard åpen for publikum.

## Referanser
	

## Litteratur
* Borges, Grethe: *Elingaard – et gammelt herresete*, Fredrikstad museum 2007

## Eksterne lenker
* 
* Fredrikstad museum: Elingaard herregård
* Digitalt fortalt: «Jul på herregården» (skrevet av Elisabeth Mysen, Østfoldmuseene) (besøkt 16. mars 2012)
*
Fylkesvei 6050

**Fylkesveg 6050** går mellom Jendem og Aureosen i Hustadvika.

Frem til 2019 hadde veien betegnelsen fylkesvei 228 (Møre og Romsdal).

## Kommuner og knutepunkter

## Referanser




## Eksterne lenker
* Vegvesenets vegkart 
*